*Za ostala značenja, v. Malwa (razvrstavanje).*

|  |
| --- |
| **Malwa** |
|
| **Najveći grad** | Indore  22°25′N 75°32′E﻿ / ﻿22.42°N 75.54°E﻿ / 22.42; 75.54﻿ (Indore) |
| **Glavni jezici** | Malwi, marathi, Hindi |
| **Površina** | 81,767 km²  |
| **Stanovništvo** (2001) | 18,889,000 |
| **Gustina** | 231/km² |
| **Stopa rađanja** (2001) | 31,6 |
| **Stopa umiranja** (2001) | 10,3i |
| **Stopa dječje smrtnosti** (2001) | 93,8 |
|

**Malwa** (Malwi, Devnagari:*मालवा*, marathi:माळवा IAST: Māļawā) je regija u zapadno-centralnom dijelu sjeverne Indije smješten na platou vulkanskog porijekla u zapadnom dijelu države Madhya Pradesh. Ova je regija bila posebna politička cjelina od vremena indijskog plemena *Malawa* do 1947. kada je britanska Agencija Malwa spojena u Madhya Bharat (također poznatu kao Unija Malwa). Iako su se političke granice mijenjale kroz historiju, regija je razvila svoju posebnu kulturu i jezik. 

Visoravan koja tvori najveći dio regije poznat kao **Visoravan Malwa**. Prosječna nadmorska visina visoravni Malwa je 500 metara, a brežuljci se obično prostiru u smjeru sjevera. Najveći dio regije pripada slivu rijeke Chambal i njenih poritoka; zapadni dio pripada slivu rijeke Mahi. U drevna vremena je Ujjain bio političko, ekonomsko i kulturno središte regije, a danas je najveći grad i privredno središte Indore. Glavno zanimanje stanovnika Malwe je poljoprivreda. Regija je u prošlosti bila poznata kao jedan od najvećih proizvođača opijuma na svijetu. Danas su glavne komercijalne kulture pamuk i soja, a glavna industrija je tekstilna. 

Regija uključuje distrikte Madhya Pradesha - Dewas (distrikt)Dewas, Dhar (distrikt)Dhar, Indore (distrikt)Indore, Jhabua (distrikt)Jhabua, Mandsaur (distrikt)Mandsaur, Neemuch (distrikt)Neemuch, Rajgarh (distrikt)Rajgarh, Ratlam (distrikt)Ratlam, Shajapur (distrikt)Shajapur, Ujjain (distrikt)Ujjain te dijelove distrikta Guna (distrikt)Guna i Sehore (distrikt)Sehore - kao i distrikte Rajasthana Jhalawar i dijelove Bansware i Chittorgarh (distrikt)Chittorgarha. Malwa se na sjeveroistoku graniči sa regijom Hadoti, na sjeverozapadu sa regijom Mewar, na zapadu sa regijom Vagad i Gujaratom. U političkom i administrativnom smislu Malwa ponekad uključuje i regiju Nimar južno od Vindhye. U geološkom smislu visoravan Malwa uključuje vulkanske visoravni sjeverno od Vindhye, što uključuje regiju Malwa kao i istočna područja kao gornji tok Betwe i doline rijeka Dhasan i Ken. Regija ima toplu tropsku klimu sa suhim bjelogoričnim drvećem i brojna plemena, od kojih su najpoznatiji Bhil. Kultura je pod uticajem, gudžaratske, radžastanskle i maratske kulture. Najčešće korišteni jezik je Malwi, pogotovo u ruralnim područjima, dok se hindi uglavnom koristi i razumije u gradovima. Glavna turistička odredišta su Ujjain, Mandu, Maheshwar, Onkareshwar i Indore.

Prvo važno kraljevstvo u regiji je bio Avanti, važna sila u zapadnoj Indiji oko 500. pne. a koje je kasnije anektiralo Maurijsko Carstvo. Gupta period u 5. vijeku je bio zlatno doba Malwe. Dinastija Parmara, sultani Malwe i Marate su u razna vremena vladale Malwom. Regija je iznjedrila značajna imena u kulzuri i nauci, kao što su pjesnik i dramatičar Kalidasa, pisac Bhartrihari, matematičari i astronomi Varahamihira i Brahmagupta, kao i polimatski kralj Bhoja.

Eksterni linkovi
----------------

***Malwa*** na Wikimedijinoj ostavi

* Malwa Sultanate Coins Arhivirano 2007-07-11 na Wayback Machine-u
* Madhya Pradesh Tourism
* मालवा क्षेत्र: A comprehensive reference in Hindi Arhivirano 2007-06-06 na Wayback Machine-u